24-vuotias sauvolainen Niilo Nurmi on ajautunut riitaan paikallisen S-marketin kanssa.

Nurmi on runsaan puolen vuoden ajan hakenut ruokaa itselleen ja perheelleen esimerkiksi Sauvon keskustassa sijaitsevan S-marketin biojäteasiasta. Asiaan tuli kuitenkin muutos joulukuussa, kun marketin roskistilat lukittiin.

Nurmi murtautui lukittuun tilaan saadakseen jäteastiasta ruokaa. Asiasta tehtiin rikosilmoitus, jota vastaan Nurmi nyt kapinoi syömälakolla.

Tänään keskiviikkona on käynnistymässä Nurmen seitsemäs ruoaton päivä. Miestä huimaa ja hän on väsynyt, myös muisti on alkanut pätkiä. Ravinnokseen hän nauttii roskiksista kaivettua kahvia ja teetä.

– En saanut kauppiaaseen neuvotteluyhteyttä, joten ryhdyin viime torstaina syömälakkoon.

Jäteastioista Nurmi hakee omat ja vaimon ruoat. Lasten ruoat hankitaan kaupasta laillisin keinoin. Nurmi kertoo perheen elintason nousseen huomattavasti sen jälkeen, kun hän aloitti roskisdyykkauksen.

Nurmi toivoo, että dyykkauskulttuuri lisääntyisi Suomessa ja kauppojen hävikkiin menevää jätettä saisi vähennettyä.

TS–KATJA KAARTINEN

LUE KOKO JUTTU KESKIVIIKON TURUN SANOMISTA TAI DIGILEHDESTÄ